A do të ketë dy presidentë në Shtëpinë e Bardhë në janar?
Nëse Hillary Clinton fiton, Bill Clinton do të ketë një rol që nuk ka ekzistuar më parë në Shtetet e Bashkuara
Nëse kandidatja demokrate, Hillary Clinton fiton ndaj rivalit republikan Donald Trump në zgjedhjet e nëntorit, në janar do të hyjnë dy presidentë në Shtëpinë e Bardhë. Bëhet fjalë për ish-presidentin Bill Clinton, bashkëshortin e ish-sekretares së Shtetit, Hillary Clinton, që nëse ajo zgjidhet do të marrë rolin e Xhentëlmenit të Parë. Deri tani nuk dihet se si do të thërritet ai zyrtarisht, pasi nuk ka ende protokoll për një rol të tillë. Në Shtetet e Bashkuara, Zonja e Parë tradicionalisht ka një rol mbështetës dhe jo shumë të dukshëm. Zonjat e Para zakonisht përqafojnë një nismë politike që nuk ngjall polemika, si për shembull përpjekjet e Zonjës së Parë, Michelle Obama për të luftuar obezitetin tek fëmijët. Hillary Clinton ndoqi një rrugë më të ndryshme, duke zgjedhur reformimin e sistemit shëndetësor, një çështje politike e debatueshme, shumë komplekse me shumë faktorë. Përfundimisht ajo përpjekje dështoi. Bill Clinton ka lënë të kuptohet se do të heqë dorë nga roli në Fondacionin Clinton për të shmangur perceptimin e konfliktit të interest. Por çfarë roli mund ose duhet të marrë ai, nëse zonja Clinton bëhet Presidente? Por ai shton se ish-presidenti Clinton është i njohur si person i paparashikueshëm dhe se nëse e lë në hije të shoqen, nëse ajo zgjidhet, kjo mund të shkaktonte problem.